...जब 'जग्गू दादा' ने बताया अपनी सफलता का राज -
…जब ‘जग्गू दादा’ ने बताया अपनी सफलता का राज
हिंदी फिल्म उद्योग में पिछले चार दशकों से सक्रिय महशूर अभिनेता जैकी श्रॉफ साल 2017 तक लगभग 200 फिल्में कर चुके हैं। जैकी श्रॉफ का आज भी कहना है कि दिल की सुनते हैं। हाल में उनकी लगभग पांच फिल्में बॉक्स ऑफिस पर रिलीज लिए तैयार हैं।
जैकी श्रॉफ ने अपने फिल्मी करियर की शुरुआत सन् 1982 में फिल्म ‘स्वामी दादा’ से की थी। इसके एक साल बाद उन्हें फिल्म ‘हीरो’ के लिए मुख्य कलाकार के तौर पर लिया गया। इसके बाद वह ‘युद्ध’, ‘कर्मा’, ‘राम लखन’, ‘त्रिदेव’, ‘परिंदा’, ‘सौदागर’, ‘खलनायक’, ‘1942 : ए लव स्टोरी’ और ‘रंगीला’ जैसी हिट फिल्मों में नजर दिखाई दिए। हाल ही में जैकी श्रॉफ बड़े पर्दे पर जे.पी. दत्ता की फिल्म ‘पलटन’ में नजर आए थे।
उन्होंने एक साक्षात्कार में इतने सालों बाद फिल्म चुनने के लिए मानदंडों के बदलने के सवाल पर बताया, “कुछ नहीं बदला है। मैं अभी भी अपने दिल की सुनता हूं। कुछ लोग यह सोचते हुए मुझे फिल्मों में लेते हैं कि इससे उनका जीवन या फिल्म बदल जाएगी। कभी मैं बैनर देखता हूं, कभी पटकथा और कभी निर्देशक, लेकिन मैं भावुक हूं।”
बता दें, जैकी श्रॉफ का वास्तविक नाम जय किशन काकूभाई श्रॉफ है। जैकी ने बॉलीवुड के साथ-साथ मराठी, कन्नड़, पंजाबी, बांग्ला, मलयाली, तमिल, तेलुगू, भोजपुरी और गुजराती फिल्मों में भी काम किया है। वहीं काम के बीच कभी आराम करने की योजना के सवाल पर उन्होंने कहा, “मेरा काम ही मेरा आराम है। यह मुझे दुनिया के विभिन्न स्थानों की सैर कराता है और मैं विभिन्न प्रकार के लोगों से मिलता हूं।”
जैकी श्रॉफ ने कहा कि वह स्वस्थ रहने के आकांक्षी हैं और उन्हें जैकी श्रॉफ बनाने वाले लोगों को प्यार और स्नेह वापस देना चाहते हैं। प्रशंसकों के बीच ‘जग्गू दादा’ के नाम से प्रसिद्ध जैकी श्रॉफ फिलहाल ‘भारत’, ‘साहो’, ‘फिरकी’, ‘प्रस्थानम’ और ‘रोमियो अकबर वाल्टर’ में काम कर रहे हैं।
Tags: 'Swami Dada'Film careerJackie ShroffJackie Shroff statementmore than 200 films
कहीं अपना कहीं पराया है रालोसपा